গবেষণা প্রতিষ্ঠান টেকইনসাইটস বলছে, তারা আইফোন ১০ এর সকল যন্ত্রাংশ পরীক্ষানিরীক্ষা করে এর উৎপাদন খরচ সম্পর্কে ধারণা পেয়েছে। আর তাদের বরাত দিয়ে রয়টার্স লিখছে, প্রতিটি আইফোন ১০ ডিভাইস উৎপাদন করতে অ্যাপলের সর্বনিম্ন ৩৫৭.৫০ ডলার খরচ হয়েছে। এটি হচ্ছে আইফোন ১০ এর ৬৪জিবি ভ্যারিয়েশন, যার বিক্রয়মূল্য ৯৯৯ ডলার। এখানে অ্যাপলের গ্রস প্রফিট মার্জিন ৬৪ শতাংশ। অপরদিকে আইফোন ৮ এর ক্ষেত্রে এই গ্রস প্রফিট মার্জিন ৫৯ শতাংশ বলেই জানাচ্ছে রয়টার্স।